section_heading: Životopis
paragraph_text: Cornell je rođen kao Christopher John Boyle, 20. srpnja 1964 u Seattlu, Washington, gdje je i odrastao. Njegovi roditelji su Ed Boyle (farmaceut irsko-katoličkog podrijetla) i Karen Cornell (računovotkinja židovskog podrijetla). Cornell oba roditelja opisuje kao alkoholičare. Cornell ima dva starija brata, Petera i Patricka, te tri mlađe sestre, Katy, Suzy i Maggie. Peter, Katy i Suzy osnovali su sastav Inflatable Soule, umjereno popularan sastav u Seattlu tijekom devedesetih. Peter Cornell je trenutno u sastavu Black Market Radio, koji je izdao svoj debi album naslovljen Suicide Parlour 2006. Cornell, njegova braća i sestre uzimaju majčino djevojačko prezime nakon što su se njihovi roditelji rastali.